Zewecê hemcınsbazan
Zewecê hemcınsbazan namey zewecio ke dı merdımê hemcınsbazi tede formatê yew keyey (ailey) de zeweciyenê u namey zewecê inano, zewecê hemcınsbazano. Zewecê hemcınsbazan rê zewecê geyan, zewecê lezbiyenan, zeweco homseksuel, zeweco ekual (mışterek) zi vaciyenê. Serberstkerdışê zewecê hemcınsbazan hetê Cemiyetê Psikiyatriya Amerikani ra zey "heqa qanuni" vêniyao, konseptê hemamardışi de u diskriminasyon u cırakerdışê cınsi wedarıtış, legal vêniyayış u vırnayışê ke enê xısusi de vıraziyenê, inan kewnê zerrekê xo ra.

Tarix 
Verocê Çini de, domê Xandeanê Mingi de mıntıqa Fujiani de cêniyê pili be cêniyê ke deha gencê ra zeweciyêne be toren u merasimi ra.  Mêrdeki zi be mêrdekê bini zeweciyêne. Çağê Antiki de Ewropa de zi mêrdêkan miyan de zeweci vıraziyayi.
Qeydo ke tede zewecê hemcınsbazi esto, İmperatoriya Romay ra mendo. Enê zewecê hemcınsbazi, zey zewecê heteroseksuel biyêne u çımê impertariye de qebul vêniyêne. Cicero çekuya ke Latink de menaya "zeweciyayış"i ra yena "nubere" vano u vano ke lacê cıyo pili Curio be lacê bini Antonius ra "zeweco raşt u gırd" kerdo u yewiya xo dewam kerda. Martialis zi taê zewecanê hemcınsbazan ra behs keno. Juvenalis zi zemanê İmperatoriya Romay merasimê zewecê hemcınsbazan zey "zewecê binan" vano. Heta ameyışê İmperatoriya Romay rê ameyışê dinê Xıristiyaniye, şarê İmperatoriya Roma de zewec u gıreyê hemcınsbazi normal vêniyaê, diyê.

Referansi 

Zewec
Hemcınsbaziye
Heqê merduman
Heqê hemcınsbazan